ประกันชีวิตจ่ายสินไหมน้ำท่วม2.6ล.
บริษัทประกันชีวิตประเดิมจ่ายสินไหมน้ำท่วม 2.6 ล้านบาท
23 ก.ย. 2554

บริษัทประกันชีวิตประเดิมจ่ายสินไหมน้ำท่วม 2.6 ล้านบาท 
นายสุทธิ รจิตรังสรรค์ นายกสมาคมประกันชีวิตไทย เปิดเผยว่า ขณะนี้บริษัทประกันชีวิตได้มีการจ่ายค่าสินไหมให้กับผู้รับผลประโยชน์ของผู้เสียชีวิตจากเหตุการณ์น้ำท่วมแล้วจำนวน 14 ราย เป็นเงิน 2.6 ล้านบาท จากจำนวนผู้เสียชีวิตทั้งหมด 123 ราย เกิดเหตุการณ์ระหว่าง วันที่ 29 ก.ค.-17 ก.ย.ที่ผ่านมา 
ทั้งนี้นี้ยังขอความร่วมมือไปยังบริษัทสมาชิกให้ผ่อนผันการชำระเบี้ยประกันภัย และ ยกเว้นดอกเบี้ยและการตรวจสุขภาพ สำหรับการต่ออายุกรมธรรม์ประกันชีวิตที่ขาดอายุระหว่างที่ประสบอุทกภัยอีกด้วย 
ทั้งนี้จากผลการตรวจสอบไปยัง
ตามที่ได้เกิดอุทกภัยร้ายแรงใน 25 จังหวัดทางภาคเหนือ อีสาน และภาคกลางระหว่างวันที่ 29 กรกฏาคม ถึง 17 กันยายน 2554 ส่งผลให้ราษฏรได้รับความเดือดร้อนทั้งด้านชีวิต และทรัพย์สินอย่างรุนแรง จากเหตุการณ์ดังกล่าวมีผู้เสียชีวิตจำนวน 123 คน สูญหาย 2 คน ซึ่งสร้างความสูญเสียให้กับญาติพี่น้องของผู้เสียชีวิต 
สมาคมประกันชีวิตไทยสรุปตัวเลขการจ่ายสินไหมจากเหตุอุทกภัยใน 25 จังหวัดรวม 14 ราย จาก 4 บริษัทเป็นเงินทั้งสิ้น 2.64 ล้านบาท 
นายสุทธิ รจิตรังสรรค์ นายกสมาคมประกันชีวิตไทย กล่าวต่อไปว่า นอกจากนี้ สมาคมประกันชีวิตไทย ยังได้ประสานงานไปยังบริษัทสมาชิกให้ความช่วยเหลือผู้ประสบภัยเพิ่มเติม ทั้งในเรื่องระยะเวลาผ่อนผันชำระเบี้ยประกันภัยจากเดิมได้ไม่เกิน 31 วัน เป็นไม่เกิน 91 วัน เพื่อช่วยเหลือผู้เอาประกันภัยให้ไม่ต้องกังวลเรื่องกรมธรรม์ประกันชีวิตจะขาดอายุ ระหว่างที่ได้รับความเดือดร้อนจากอุทกภัย
กรมธรรม์ประกันชีวิตของบริษัทส่วนใหญ่ ได้กำหนดให้ผู้เอาประกันภัยสามารถชำระเบี้ยประกันภัยช้ากว่าวันที่ครบกำหนดได้ไม่เกิน 31 วัน สมาคม ได้ขอความร่วมมือบริษัทประกันชีวิตผ่อนผันเป็นไม่เกิน 91 วัน 
นยทง ทั้งนี้ ยังขอให้ยกเว้นดอกเบี้ยและการตรวจสุขภาพ สำหรับการต่ออายุกรมธรรม์ประกันชีวิตที่ขาดอายุ โดยเงื่อนไขของกรมธรรม์ประกันภัย การขอกลับคืนสู่สถานะเดิมของกรมธรรม์ประกันภัยที่ขาดอายุ ต้องชำระเบี้ยที่ยังไม่ได้ชำระและดอกเบี้ยของเบี้ยดังกล่าว 
สำหรับระยะเวลาที่ขาดอายุ และอาจต้องตรวจสุขภาพใหม่อีกครั้งหนึ่ง ขอให้บริษัทประกันชีวิตช่วยผ่อนผัน ยกเว้นดอกเบี้ยและยกเว้นการตรวจสุขภาพแก่ผู้เอาประกันชีวิตที่ยื่นเรื่องต่ออายุกรมธรรม์ประกันภัยที่ขาดอายุไม่เกิน 6 เดือน